Järjekordne näide Ebay kasulikkusest - ostsin sealt endale ühe lelu. Karp lubab tarvitada lastel alates kuuendast eluastast, seega on see just täpselt minusugusele sobiv!      Tegu siis  -nimelise firma õpetliku luukere-konstruktoriga. Enamus selliseid on juba pildilt vaadates  anatoomiliselt väärakad, antud objekt aga paistis päris paljulubav. Ilmselt on põhjus koostöös brittide teadusmuuseumiga, mille tulemusel on sündinud ikka üks päris õpetlik mänguasi.    Karbis on lisaks osaliselt kokku monteeritud skeletile ka pisike buklett, millest õpetatakse antud  -osalist puzzlet kokku monteerima ja sellele lisaks jagatakse ka kuhjaga taustateavet. Nagu näiteks: täiskasvanul on skeletis 206 luud, erinevalt vastsündinust, kellel on neid suisa 300  kandis. Kandestruktuur koljust läbi roiete ja selgroo koosneb 80-st kondist, ülejäänu moodustavad vaagen ja jäsemed. Murtud luud paranevad 4 kuni 8 nädalaga. Suurim luu on sääreluu, väikseim, mis leidub kõrvas, on kõigest 25-33 millimeetrit pikk.      Igatahes on selle lelu kokkupanek igapidi õpetlik ja lõbus tegevus. Konstruktsioon on täiesti geniaalne, kõiksugu pistikud ja ühendused on päris hästi varjatud ja pealiskaudsel vaatamisel pole neid nähagi. Samas annab pead-lõuga ja käsi-jalgu mõõdukuse piires liigutada.       Muuseas, vasaku kehapoole värvilistel  laikudel on ka oma funktsioon - need markeerivad nimelt suurte lihaste kinnituskohti. punane ühenduskoht on "algus", sinine "lõpp", ehk siis asub kondil, mis lihasega kaasa liigub.    Igatahes - päris kobe lelu!   pikk luukere on mõningasele kiibakusele vaatamata täiesti adekvaatne anatoomiõppevahend ja võtab samas oluliselt vähem ruumi ja raha kui mõni nime poolest "päris" koolituseks mõeldud kondikubu.